Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 316/12/6606	Lučenec, 11.7.2012
EEČ : 2-47-95-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletého syna XXXXX, nar. 11.09.2000, hoci bol právoplatným rozsudkom Okresného súdu v Lučenci č.k. 11P 265/2006 zo dňa 19.06.2006 zaviazaný k plateniu výživného na maloletého XXXXX mesačne vo výške 30 % zo sumy životného minima vždy predom do 15-teho dňa toho ktorého mesiaca k rukám matky dieťaťa XXXXX, nar. XXXXX počnúc dňom 01.05.2006, takto uloženú povinnosť riadne, pravidelne a v plnej výške neplnil v Poltári a inde aj napriek tomu, že v obdobiach od 04.12.2007 do 31.12.2007 a od 01.01.2008 do 30.06.2008 bol zamestnancom firmy B+S Rovňany, s.r.o. so sídlom v Poltári, za obdobie od 14.12.2010 do 31.12.2010 bol zamestnancom firmy STANWOOD, s.r.o. so sídlom v Poltári a v období od 31.03.2011 do 06.06.2012 vykonával samostatnú zárobkovú činnosť a teda mal pravidelný mesačný príjem umožňujúci mu plnenie vyživovacej povinnosti, pričom matke dieťaťa XXXXX za obdobie od 01.06.2007 doposiaľ na výživnom dlhoval celkovú sumu 1 517,09 €   
lebo zanikla trestnosť činu
Odôvodnenie:
Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie za prečin zanedbania povinnej výživy podľa § 207 ods. 1, odsek 3 písm. b/ Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.
Obvinený XXXXX uviedol, že si je vedomý toho že má vyživovaciu povinnosť voči maloletému synovi XXXXX a to vo výške 30 % zo sumy životného minima mesačne. Uviedol, že do mája 2007 výživné pravidelne platil, avšak od júna 2007 sa jeho finančná situácia zhoršila a preto výživné prestal platiť. Dňa 10.05.2012 osobne navštívil svoju bývalú manželku XXXXX a tejto do rúk odovzdal sumu 1 503,09 € a následne jej v máji poštovou poukážkou zaslal 20,- € a v júni jej taktiež poslal 20,- €. Spolu jej teda vyplatil sumu 1543,09 €, čím uhradil všetko zameškané výživné od júna 2007 až doposiaľ vrátane bežného výživného za mesiac júl 2012.
Svedkyňa - poškodená XXXXX potvrdila výpoveď obvineného v plnom rozsahu. Uviedla,  že dňa 10.05.2012 jej obvinený do rúk odovzdal sumu  1 503,09 € a následne jej na dvakrát zaslal sumu 40,- €, čím uhradil všetko dlžné výživné vrátane bežného výživného za mesiac júl 2012. Uviedla tiež, že počas neplatenia výživného jej syn XXXXX ktorý je žiakom ZŠ v Poltári núdzou netrpel a vždy sa snažila o to, aby mal všetko čo potrebuje. 
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka